# 

ΕΛΛΗΝΙΚΗ ΔΗΜΟΚΡΑΤΙΑ ΜΟΣΧΑΤΟ 27/11/2018

NOMOΣ ΑΤΤΙΚΗΣ Αρ. πρωτ. 20385

ΔΗΜΟΣ ΜΟΣΧΑΤΟΥ-TAΥΡΟΥ

Δ/ΝΣΗ ΠΟΛΙΤΙΣΜΟΥ, ΑΘΛΗΤΙΣΜΟΥ, ΠΑΙΔΕΙΑΣ ΠΡΟΣ:

ΤΜΗΜΑ ΠΟΛΙΤΙΣΜΟΥ Την Επιτροπή Παρακολούθησης

ΠΛΗΡ.: Α. ΚΑΡΑΘΑΝΑΣΗ και Παραλαβής Υπηρεσιών

ΤΗΛ: 2103417939 Κοινοπ. : Τμήμα Προμηθειών

**Θέμα: «Γνωμοδότηση για τρίμηνη χρονική παράταση της υπ’ αρ. πρωτ. 8682/22-05-2018 σύμβαση ανάθεσης ειδικών συμβουλευτικών υπηρεσιών για την υποστήριξη του Δήμου Μοσχάτου-Ταύρου στην προετοιμασία υλοποίησης Μουσείου Μικρασιατικού Ελληνισμού.**

Την 22/05/2018 υπογράφτηκε η υπ΄αρ. πρωτ. 8682/2018 σύμβαση για«*Ανάθεση ειδικών συμβουλευτικών υπηρεσιών για την υποστήριξη του Δήμου Μοσχάτου-Ταύρου στην προετοιμασία υλοποίησης Μουσείου Μικρασιατικού Ελληνισμού».*

Με την υπ’ αρ πρωτ. 19240/ 13-11/2018 αίτηση ο ανάδοχος αιτήθηκε την τρίμηνη παράταση της διάρκειας της ως άνω σύμβασης καθώς κρίθηκε αναγκαία η επιπλέον εξέταση πρόσθετων πλευρών των ζητημάτων δημιουργίας του Μουσείου ώστε να εξυπηρετήσει καλύτερα τις στοχεύσεις του Δήμου Μοσχάτου-Ταύρου.

Η υπηρεσία μας αναγνωρίζοντας την αναγκαιότητα εξέτασης πρόσθετων πλευρών των ζητημάτων δημιουργίας του Μουσείου και λαμβάνοντας υπόψη ότι 1) η συνολική διάρκεια της σύμβασης μπορεί να παραταθεί μέχρι το 50% αυτής ύστερα από σχετικό αίτημα του Αναδόχου που υποβάλλεται πριν από τη λήξη της διάρκειας της, 2) το γεγονός ότι δεν προκαλείται επιβάρυνση στον προϋπολογισμό εξόδων του Δήμου, αφού δεν υπάρχει επαύξηση του οικονομικού αντικειμένου της σύμβασης, είναι σύμφωνη με την αιτούμενη παράταση της παράδοσης των συγκεκριμένων υπηρεσιών , ώστε να ολοκληρωθεί με τον καλύτερο δυνατό τρόπο προς όφελος του Δήμου.

Σύμφωνα με τις διατάξεις του άρθρου 217 του Ν. 4412/2016 για την υπηρεσία που διοικεί τη σύμβαση , παρακαλούμε να προβείτε στη γνωμοδότησή σας, βάσει του άρθρου 221 (περ. ζ, παρ. 1), του Ν. 4412/2016 ώστε να παραταθεί χρονικά για τρεις μήνες η υπογραφείσα σύμβαση με τους ίδιους όρους και τιμές.

Η ΣΥΝΤΑΞΑΣΑ Ο ΠΡΟΪΣΤΑΜΕΝΟΣ Δ/ΝΣΗΣ ΠΟΛΙΤΙΣΜΟΥ-ΑΘΛΗΤΙΣΜΟΥ-ΠΑΙΔΕΙΑΣ

**ΑΘΗΝΑ ΚΑΡΑΘΑΝΑΣΗ ΙΩΑΝΝΗΣ ΙΩΑΝΝΙΔΗΣ**