

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ Μοσχάτο, 12/12/2018

**ΔΗΜΟΣ ΜΟΣΧΑΤΟΥ-ΤΑΥΡΟΥ**

Διεύθυνση Κοινωνικής Προστασίας,

Πολιτισμού, Αθλητισμού & Νέας Γενιάς

Τμήμα Κοινωνικής Μέριμνας

Προς τον Πρόεδρο και τα μέλη του Δημοτικού Συμβουλίου

**ΘΕΜΑ: «Τροποποίηση της υπ’ αρ. 83 απόφασης Δ.Σ. της 2/4/2018 ως προς την 1η και 6η περίπτωση η οποία αφορά στην ανάκτηση χρημάτων αχρεωστήτως καταβληθέντων ποσών προνοιακών επιδομάτων»**

Κύριε Πρόεδρε,

Η καταβολή επιδομάτων προνοιακού χαρακτήρα σε άτομα με αναπηρίες και άλλες ευπαθείς ομάδες πληθυσμού, οι οποίες δικαιούνται παροχής κοινωνικής προστασίας σύμφωνα με την κείμενη νομοθεσία, αποτελεί θεσμοθετημένη αρμοδιότητα των Δήμων, στους οποίους κατανέμονται οι απαιτούμενοι Κεντρικοί Αυτοτελείς Πόροι (αρ. 94 και 259 του Ν.3852/2010).

Παράλληλα, καταβληθέντα επιδόματα στα οποία πιστοποιείται η μη νομιμότητα της πραγματοποιηθείσας καταβολής, βεβαιώνονται σε βάρος των υπόχρεων με Απόφαση του Δημοτικού Συμβουλίου μέσα σε αποσβεστική προθεσμία πέντε (5) ετών από τη λήξη του οικονομικού έτους στο οποίο ανάγονται (αρ 26 παρ. 2 του ΝΔ318/1969), ως έκτακτη περίπτωση εξαιρετικά επείγουσα (άρθρο 65, παρ. 5 του Ν.3852/2010). Τα παραπάνω διατυπώνονται και στο πρόσφατο έγγραφο του Υπουργείου Εσωτερικών με αρ. πρωτ. 11430/7-4-2017.

Κύριε Πρόεδρε, με βάση τα εκτεθέντα πάρθηκε η υπ’ αρ. 83απόφαση Δ.Σ της 2/4/2018 προκειμένου να επιστραφούν στο Δήμο, χρήματα τα οποία καταβλήθηκαν σε άτομα τα οποία δεν τα δικαιούνταν.

Ζητάμε την τροποποίηση των παραγράφων 1 και 6 της υπ’ αρ. 83απόφασης Δ.Σ της 2/4/2018 για τους λόγους που αναφέρονται παρακάτω.

Για λόγους προστασίας ευαίσθητων προσωπικών δεδομένων παραθέτουμε μόνο τα αρχικά των υπόχρεων. Τα πλήρη στοιχεία των υπόχρεων, φυλάσσονται στα ανάλογα αρχεία της Διεύθυνσης Κοινωνικής Προστασίας, Παιδείας, Πολιτισμού, Αθλητισμού και Νέας Γενιάς.

Η έγκριση του Δημοτικού Συμβουλίου ζητείται για τις παρακάτω περιπτώσεις:

1. **Π. Π. του Ε. με ΑΔΤ Χ……………………**

Με την υπ΄αριθμ 83/2-4-2018 Απόφασή του Δημοτικού Συμβουλίου Μοσχάτου-Ταύρου, εγκρίθηκε η επιστροφή από την ανωτέρω, ποσού #4.355,00€# ως αχρεωστήτως καταβληθέν για το διάστημα από 1/12/2016 έως 31/12/2017 λόγω αλλαγής κατηγορίας επιδόματος από συνταξιοδότηση.

Στις 19/9/2018, η επιδοτούμενη υπέβαλε αίτηση στην υπηρεσία μας με την οποία ζητά την παρακράτηση του αχρεωστήτως καταβληθέντος ποσού δια συμψηφισμού με άτοκη παρακράτηση 20% του μηνιαία καταβαλλόμενου επιδόματός της.

Με βάση τα παραπάνω η υπ΄αριθμ 83/2-4-2018 απόφαση του Δημοτικού Συμβουλίου τροποποιείται στην τελευταία πρόταση της 1ης περίπτωσης όσον αφορά τον τρόπο εξόφλησης ως εξής:

«Συνεπώς οφείλει να επιστρέψει στο Δήμο Μοσχάτου - Ταύρου το ποσό των # 4.355,00# ευρώ ως αχρεωστήτως καταβληθέν για το διάστημα από 1/12/2016 έως 31/12/2017, δια συμψηφισμού με άτοκη παρακράτηση του 20% του μηνιαίου επιδόματος τυφλότητας που δικαιούται.»

1. **Χ. Κ. του Δ. με ΑΔΤ ΑΕ……………………**

Με την υπ΄αριθμ 83/2-4-2018 απόφασή του Δημοτικού Συμβουλίου Μοσχάτου-Ταύρου, εγκρίθηκε η επιστροφή από τον ανωτέρω, ποσού 2.432,47€ ως αχρεωστήτως καταβληθέν για το διάστημα από 19/1/2016 έως 31/12/2016 λόγω αλλαγής κατηγορίας επιδόματος. Το συγκεκριμένο επίδομα καταβαλλόταν από το Δήμο Καλλιθέας έως την 31/8/2016 και από το Δήμο Μοσχάτου – Ταύρου άρχισε να καταβάλλεται από την 1/9/2016.

Με βάση τα παραπάνω η υπ΄αριθμ 83/2-4-2018 απόφαση του Δημοτικού Συμβουλίου τροποποιείται ως προς τις τελευταίες δύο προτάσεις της 6ης περίπτωσης όσον αφορά το ύψος του ποσού ως εξής:

«Συνεπώς πρέπει να επιστραφεί στο Δήμο μαςτο ποσό των # 856,00€ # **(** οκτακοσίων πενήντα έξι ευρώ) ως αχρεωστήτως καταβληθέν για το διάστημα από 1/9/2016 έως 31/12/2016, λόγω αλλαγής κατηγορίας επιδόματος. Το ποσό αυτό προτείνεται να παρακρατηθεί άτοκα δια συμψηφισμού με μηνιαία παρακράτηση 20% από τη χορηγούμενη παροχή του επιδόματος Βαριάς Αναπηρίας που δικαιούται.»

Καλούμε εσάς κύριε Πρόεδρε και τα μέλη του Δ.Σ.:

1. Να εγκρίνετε τις παραπάνω τροποποιήσεις της υπ. αριθμ. 83/ 2-4-2018 απόφασης του ΔΣ στην 1η και 6η περίπτωση.
2. Να εγκρίνετε για τους ανωτέρω ωφελούμενους την άτοκη μηνιαία παρακράτηση 20% δια συμψηφισμού από τη χορηγούμενη παροχή επιδομάτων.
3. Να εξουσιοδοτήσετε τη Δ/νση Οικονομικών Υπηρεσιών να προβεί στις απαραίτητες ενέργειες για την επιστροφή των ποσών αυτών.

|  |  |  |
| --- | --- | --- |
| Η Προϊσταμένη του Τμήματος | Ο Προϊστάμενος της Διεύθυνσης | Ο Αντιδήμαρχος  Κοινωνικών Υπηρεσιών |
|  |  |  |
| Δήμητρα Παπαγεωργίου | Ιωάννης Ιωαννίδης | Βασίλειος Γρούμπας |